stanford-oval/wikipedia huggingface dataset:
26. tammikuuta
Kuolleita

1568 – Catherine Grey, Lady Jane Greyn sisar. (s. n. 1540)
1795 – Johann Christoph Friedrich Bach, saksalainen säveltäjä (s. 1732)
1823 – Edward Jenner, englantilainen lääkäri (rokotuksen uranuurtaja) (s. 1749)
1824 – Théodore Géricault, ranskalainen taidemaalari (s. 1791)
1886 – David Rice Atchison, yhdysvaltalainen poliitikko (kaupunkitarinan mukaan hän oli Yhdysvaltain presidenttinä yhden päivän: 4. maaliskuuta 1849) (s. 1807)
1891 – Nicolaus Otto, saksalainen keksijä (bensiini- eli ottomoottorin kehittäjä) (s. 1832)
1914 – Leo Mechelin, suomalainen professori ja valtiomies (s. 1839)
1922 – Luigi Denza, italialainen säveltäjä (s. 1846)
1933 – Rafael Ramstedt, suomalainen kuplettilaulaja ja säveltäjä (s. 1888)
1942 – Felix Hausdorff, saksalainen matemaatikko (s. 1868)
1947 – Kustaa Aadolf, Ruotsin perintöprinssi (s. 1906)
1962 – Salvatore Lucania (”Lucky Luciano”), yhdysvaltalais-italialainen gangsteri (s. 1897)
1972 – Mahalia Jackson, yhdysvaltalainen gospel-laulaja (s. 1911)
1973 – Emanuel Goldenberg (”Edward G. Robinson”), romanialais-yhdysvaltalainen näyttelijä (s. 1893)
1977 – Kullervo Kalske, suomalainen näyttelijä (s. 1912)
1979 – Nelson Aldrich Rockefeller (”Nelson A. Rockefeller”), Yhdysvaltain varapresidentti 1974–1977 ja New Yorkin kuvernööri 1958–1973 (s. 1908)
1986 – Ruben Nirvi, suomalainen kielitieteilijä (s. 1905)
1992 – José Ferrer, puertoricolainen Oscar-palkittu näyttelijä (Cyrano - miekan sankari) (s. 1912)
2000 – Alfred Elton van Vogt (”A. E. van Vogt”), kanadalainen tieteiskirjailija (s. 1912)
2002 – Heikki Määttänen, suomalainen näyttelijä (s. 1949)
2003 – Valeri Brumel, neuvostoliittolainen korkeushyppääjä (olympiavoittaja) (s. 1942)
2011 – Mikko Nousiainen, suomalainen näyttelijä, ohjaaja ja teatterinjohtaja (s. 1938)
2016 – Abraham Charles Vigoda (”Abe Vigoda”), yhdysvaltalainen näyttelijä (Kummisetä, Late Night with Conan O’Brien) (s. 1921)
2017 – Krekor Ohanian (”Mike Connors”), yhdysvaltalainen näyttelijä (s. 1925)
2019 – Michel Legrand, ranskalainen säveltäjä (s. 1932)
2019 – Wilma Lipp,  itävaltalainen sopraano (s. 1925)
2020 – Kobe Bryant, yhdysvaltalainen koripalloilija (s. 1978)
2021 – Lars Norén, ruotsalainen näytelmäkirjailija, runoilija ja teatteriohjaaja (s. 1944)
2021 – Sergei Prihodko, venäläinen poliitikko ja diplomaatti (s. 1957)
Juhlapäiviä

Australian kansallispäivä (Australia Day)
Intian tasavallan päivä
| 0 | 1 | 2 |
| --- | --- | --- |
|  |   Lyhyt tiivistelmä päivästä 26. tammikuuta: |  |
:   Paul Newman 1877 – Ranskalainen näyttelijä Kees van Dongen syntyi.  1905 – Maailman suurin luonnontimantti Cullinan löytyi eteläafrikkalaisesta timanttikaivoksesta.  1925 – Näyttelijä Paul Newman syntyi.  1944 – Poliittinen aktivisti, feministi ja professori Angela Davis syntyi.  1956 – Porkkalan vuokra-alue palautettiin Suomelle.  1969 – Säännöllinen sähköjunaliikenne alkoi Suomessa Sm1-junilla rataosuudella Helsinki–Kirkkonummi.  
Katso myös: kalenteri ~ 25. tammikuuta, 27. tammikuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Kortejärvi (Kiikka)

| Kortejärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°22′39″N, 22°37′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kikkelänjoen valuma−alue (35.125)
Laskuoja:  Kravioja Syväjärveen 
Järvinumero:  35.125.1.005
Mittaustietoja
Pinnankorkeus:  noin 83 m  
Pituus:  1,2 km  
Leveys:  300 m  
Rantaviiva:  3,442 km  
Pinta-ala:  20,714 ha  
Saaria:  4
 fiKortejärvi 
Kortejärvi on Pirkanmaalla Sastamalassa Kiikassa sijaitseva laskettu järvi, joka kuuluu Kokemäenjoen vesistön Kokemäenjoen alueen Kikkelänjoen valuma-alueeseen.
Maantiede

Järven pinta-ala on 20,7 hehtaaria ja sen pituus on 1,2 kilometriä ja leveys 300 metriä. Järvi on laskettu 1800-luvulla, jolloin se on alkanut kasvaa umpeen. Sen avoveden pinta-alaa on vaikea määrittää runsaan kasvillisuuden vuoksi ilmavalokuvista. Ilmakuvien mukaan avoveden pituus on 450 metriä ja leveys 300 metriä. Se on joka tapauksessa vain murto-osa siitä, mikä järvellä oli ennen järvenlaskua. Järven rantaviiva on 3,4 kilometriä pitkä ja ranta on pääosin moreeni- ja kalliopohjaista metsämaastoa. Avoveden osassa näkyy ilmavalokuvissa neljä saarta, jotka ovat pieniä luotoja. Rannalla sijaitsee kaksi tilaa, jonne pääsee Syväjärven ja Kortejärven väliseltä kylätieltä.
Vesistösuhteita

Järvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kokemäenjoen yläosan alueella (35.12), jonka Kikkelänjoen valuma-alueeseen (35.125) se kuuluu. Järveen ei ole tulo-ojia. Järven luusua sijaitsee järven itärannalla, josta saa alkunsa 300 metriä pitkä Kravioja, joka laskee Syväjärveen. Vedet päätyvät lopulta Kiimajärveen, josta ne laskevat Kikkelänjoen kautta Kokemäenjokeen Kiikassa.
Historiaa

Järven laskemisesta jätettiin hakemus vuonna 1836. Sen toteuttamistavasta ja -ajasta ei ole tietoa. Vuoden 1855−56 Kalmbergin kartastossa järven laskuoja on piirretty lähtemään pohjoisesta ja sieltä kiertäen laskemaan Syväjärveen sen pohjoispäähän. Nykyinen laskuoja lähtee itärannalta. Se on mahdollisesti kaivettu silloin, kun Kortejärven vedenpintaa on laskettu.
Kalle Loponen

| Kalle Loponen> Henkilötiedot |
| --- | --- |
Syntynyt: 13. maaliskuuta 2001 (ikä 23) Turku, Suomi
Kansalaisuus:   Suomi
Jääkiekkoilija
Lempinimi:  Laser-Loponen
Pelipaikka:  puolustaja
Maila:  oikea
Pituus:  181 cm
Paino:  85 kg
Seura
Seura:  KooKoo
Sarja:  SM-liiga
Pelinumero:  43
Pelaajaura
Pääsarjaura:  2019–
Aik. seurat:   Hermes (Mestis)  Kärpät (SML)  KooKoo (SML)  JYP (SML)  Ketterä (Mestis)  HPK (SML)  Västerås IK (HA)  Djurgårdens IF (HA) 
NHL-varaus:  204. varaus, 2019 Toronto Maple Leafs
Kalle Aleksi Loponen (s. 13. maaliskuuta 2001 Turku) on suomalainen jääkiekkopuolustaja, joka SM-liigajoukkue KooKoossa. Hän laukoo oikealta.
Ura > Maajoukkueura

Loponen pelasi alle 18-vuotiaiden MM-kilpailuissa vuonna 2019 sekä Hlinka Gretzky Cupissa vuonna 2018. Hän pelasi myös World U-17 Hockey Challengessa vuonna 2017. Yhteensä Loponen on pelannut kaksi nuorten ja 55 poikien maaottelua.
Loponen valittiin Pohjola-leirin tähdistökentälliseen vuonna 2016.
Muuta

Loposen isä Jouni pelasi omalla urallaan puolustajana yli 300 SM-liigaottelua sekä Ruotsin Elitserienissä yli 200 ottelua. Hän voitti neljä Suomen- sekä yhden Ruotsin- ja Tanskan-mestaruuden.
Heckler & Koch G36

| Heckler & Koch G36 |
| --- | --- |

Tyyppi:  Rynnäkkökivääri
Valmistaja:  Heckler & Koch
Valmistusmaa:   Saksa
Valmistusvuodet:  1997–
Tekniset tiedot
Kaliiperi(t):  5,56×45 mm NATO
Aseen pituus:  999 mm tukki avattuna/758 mm  tukki taitettuna (G36, G36V, MG36, MG36E)  860 mm tukki avattuna/615 mm tukki taitettuna (G36K, G36KV)  720 mm tukki avattuna/500 mm tukki taitettuna (G36C)
Piipun pituus:  480 mm (G36, G36V, MG36, MG36E)  318 mm (G36K, G36KV)  228 mm (G36C)
Paino (tyhjänä):  3,63 kg (G36)  3,33 kg (G36V)  3,30 kg (G36K)  3,0 kg (G36KV)  2,82 kg (G36C)  3,83 kg (MG36)  3,50 kg (MG36E)
Lipas:  Tankolipas tai rumpulipas
Kapasiteetti:  30 (tankolipas) tai 100 (rumpulipas) patruunaa
Ammuksen lähtönopeus:  920 m/s (G36, G36V, MG36, MG36E) 850 m/s (G36K, G36KV)
Tehokas kantama:  200–800 m
Tulinopeus (laukausta/min):  750 lks/min
G36 MG36:tta vastaavasti varustettuna haaratuella ja 100 patruunan C-Mag-lippaalla.
HK SL8
Heckler & Koch Gewehr 36 (valmistajan mukaan G36, Bundeswehrin mukaan Gewehr G36, Kaliber 5.56 mm x 45) on Länsi-Saksassa 1980- ja 1990-luvuilla suunniteltu modulaarinen rynnäkkökivääri. Se on ollut jalkaväen pääaseena Bundeswehrissä vuodesta 1997 ja Espanjan armeijan käytössä vuodesta 1999.
Aseen rakenteessa on korvattu kaikki mahdolliset metalliosat korkealaatuisella muovilla sellaisilla paikoissa, joissa metallin käyttö ei ole välttämätöntä. Esimerkiksi aseen runko on hiilikuituvahvisteista polyamidia, jossa vain suurimmalle rasitukselle joutuviin kohtiin on lisätty ruostumattomasta teräksestä tehtyjä osia.
Aseessa on kiinteä 3,5-kertaisesti suurentava optinen tähtäin, jonka päällä punapistetähtäin.
G36-aseesta on erilaisia variaatioita kuten esimerkiksi lyhennetty versio G36K (K on lyhenne sanasta kurz ’lyhyt’), vielä edellistäkin lyhyempi kompaktiversio G36C (C=Compact=kompakti) josta on poistettu optiset tähtäimet joiden tilalla on STANAG-kisko ja diopteritähtäimet, sekä ulkomaanvientiin tehdyt versiot G36E ja G36KE joista puuttuu punapistetähtäin.
Siitä on valmistettu myös raskaspiippuista, sadan patruunan C-Mag-kaksoisrumpulippaalla ja haaratuella varustettua MG36-tulitukiversiota.
Aseesta on myös muun muassa tukistaan, tähtäimistään ja lippaaltaan muutettu itselataava siviiliversio SL8.
Suomen rajavartiolaitoksen valmiusjoukkueiden käytössä on G36C -malli. Myös Suomen Poliisilaitosten VATI-ryhmät saivat lokakuusta 2009 alkaen käyttöönsä G36C -mallit.
G36 on päätetty korvata saksan armeijassa uudella aseella lähivuosina. Aseen ongelmana on että kuumetessaan siitä tulee epätarkka eikä ase sovellu pitkiin taisteluihin, jollaisista on raportteja Afganistanista. Maaliskuussa 2015 puolustusministeri Ursula von der Leyen antoi medialle lausunnon jonka mukaan ongelman juurisyy on aseen painoa pienentävä suunnittelu. Tämä perustui tarkastajakenraali Volker Wiekeriltä saatuun kirjeeseen jossa viitattiin armeijan sisäiseen raporttiin. Raportin mukaan sadan metrin matkalla osumaprosentti tippuu seitsemään prosenttiin kun aseen ja ulkolämpötilan ero on yli 30 astetta. lähde?
Saksan armeijan oma vaatimustaso osumatodennäköisyydelle on 90 prosenttia. lähde?
Aiheesta muualla

Wikimedia Commonsissa on kuvia tai muita tiedostoja aiheesta .
G36 (saksaksi)
Modern Firearms (englanniksi)
Bonnie McElveen-Hunter

| Bonnie McElveen-Hunter |
| --- | --- |
 McElveen-Hunter vuonna 2018.
Yhdysvaltain 28. Suomen-suurlähettiläs
 28. marraskuuta 2001 – 20. joulukuuta 2003  
Presidentti:  George W. Bush
Edeltäjä:  Eric S. Edelman
Seuraaja:  Earle I. Mack
Henkilötiedot
Koko nimi:  Mary Bonneau McElveen-Hunter
Syntynyt: 1950 (ikä 74–75)
Kansalaisuus:   yhdysvaltalainen
Tiedot
Puolue:  republikaanit
Mary Bonneau "Bonnie" McElveen-Hunter (s. 1950 Columbia, Etelä-Carolina) on yhdysvaltalainen yritysjohtaja ja Amerikan Punaisen Ristin hallituksen puheenjohtaja. Hän toimi Yhdysvaltain Suomen-suurlähettiläänä vuosina 2001–2003.
McElveen-Hunter perusti Pace-markkinointitoimiston 22-vuotiaana vuonna 1972. Piedmont Airlines -lentoyhtiön mainoslehtenä aloittanut Pace kasvoi sittemmin yhdeksi Yhdysvaltojen suurimmista markkinointitoimistoista. Hänet valittiin Amerikan Punaisen Ristin hallituksen puheenjohtajaksi vuonna 2004 tehtävän ensimmäisenä naisena.
McElveen-Hunter oli mukana republikaanipoliitikko Elizabeth Dolen kampanjatiimissa republikaanipuolueen esivaaleissa ennen vuoden 2000 presidentinvaaleja. Dolen jättäydyttyä pois kisasta McElveen-Hunter siirtyi George W. Bushin kampanjatiimiin itse presidentinvaaleihin.
Kunnianosoituksia

Ellis Islandin kunniamitali (USA, 2005)
Suomen leijonan ritarikunta (Suomi)
Nejdin ja Hijazin kuningaskunta

Nejdin ja Hijazin kuningaskunta (arabiaksi مملكة الحجاز ونجد, Mamlakat al-Ḥijāz wa-Najd, aiemmin Hijazin kuningaskunta ja Nejdin sulttaanikunta) oli Ibn Sa’udin hallitsema kaksoismonarkia, joka oli olemassa vuosina 1926–1932.
Kuningaskunnat yhdistyivät Saudi-Arabiaksi vuonna 1932.
Historia

Tammikuussa 1926 Ibn Sa'ud kruunattiin Hijazin kuninkaaksi, ja noin vuoden päästä hän nosti Nejdin sulttaanikunnasta kuningaskunnaksi. Viiden vuoden ajan Sa'ud hallitsi molempia kuningaskuntia erillisinä osioina. 23. syyskuuta 1932 kuningas julisti Nejdin ja Hijazin, Al-Ahsan ja Al-Qatifin yhdistymisen, ja nimeksi tuli Saudi-Arabian kuningaskunta.lähde?
Keskustan huoltotunneli

Huoltotunnelissa liikenneympyrä kiertää kalliopilaria.
Keskustan huoltotunneli (KeHu) on noin kahden kilometrin mittainen maanalainen liikenneväylä Helsingissä. Sen läntinen pää on Kampissa ja itäinen pää Kaisaniemessä, jossa väylä liittyy aikaisemmin rakennettuun Kluuvin vanhaan tunneliin. Vanhan tunnelin sisäänkäynti sijaitsee Puutarhankadulla ja ulosajo Fabianinkadulla.
Huoltotunneli alittaa osan kaupungin keskustaa ja se on tarkoitettu kiinteistöjen huoltoliikenteelle, mutta sen läntisen osan kautta kulkee myös kahden maanalaisen pysäköintilaitoksen liikenne. Tunneli siirtää kiinteistöjen huoltoliikennettä maan alle, ja tekee mahdolliseksi kävelykeskustan laajentamisen. Huoltoväylä vähentää myös jakeluliikenteen aiheuttamaa ruuhkaa ydinkeskustassa. Liikennöinti läntisten ja itäisten parkkien välillä ajo on sallittu vain huoltoliikenteelle.
Vuosina 2005–2010 rakennetun uuden huoltotunnelin pituus on vajaa kaksi kilometriä, ja huoltoväylän rakentamisen yhteydessä saneeratun Kluuvin vanhan tunnelin pituus on noin yksi kilometri. Hankkeen kokonaiskustannukset olivat noin 90 miljoonaa euroa. Tunnelihankkeen pääsuunnittelija oli insinööritoimisto Saanio & Riekkola Oy, ja arkkitehtisuunnittelusta vastasi arkkitehtitoimisto CJN Oy. Tunnelin rakennutti Helsingin kaupunki ja sen hallinnoinnista vastaa kaupungin kokonaan omistama yhtiö Helsingin Väylä Oy. Tunnelille asetettiin aluksi suuret odotukset, mutta vain pieni osa keskustan kiinteistöistä on päätynyt käyttämään sitä. Liittymismaksua on pidetty liian suurena.
Liikennöinti ja pysäköinti

Tunnelin läntinen osuus Kampista Keskuskadulle avattiin toukokuussa 2009, jolloin tunnelin varsinaisen käyttötarkoituksen mukainen tavara- ja huoltoliikenne pääsi ajamaan Stockmannin tavaratalon maanalaiselle huoltopihalle asti. Samalla avautuivat myös kaksi uutta tunnelin kautta liikennöitävää pysäköintilaitosta. Tunnelin itäinen osuus otettiin käyttöön syksyllä 2010, jolloin tunnelin uuden itäisen osan jatkeena olevan Kluuvin vanhan tunnelin peruskorjaus valmistui.
Yleinen ajoneuvoliikenne on sallittu Kampin suuaukon kautta kahteen pysäköintilaitokseen: Kampin pysäköintilaitokseen (P-City) ja Mannerheimintien alla olevaan Stockmannin pysäköintilaitokseen (Stockmann Aimo Park), johon on pääsy myös Kalevankadulta.
Ajotunneli on muutoin kaksiajoratainen, paitsi entisen Kluuvinlahden paikalla olevan niin sanotun Kluuvin ruhjeen kohdalla on kummallekin liikennesuunnalle oma ajotunneli noin parinsadan metrin matkalla. Kohdan läpäisy vaati mittavaa kallion vahvistamista sekä ennen että jälkeen louhinnan. Lisäksi tunnelia louhittiin vain lyhyt pätkä kerrallaan. Liikennetilan leveys tunnelissa on 12,3 metriä ja ajoneuvon suurin sallittu korkeus 4 metriä. Pituutta ajoneuvolla voi olla korkeintaan 12 metriä.
Ajotunneli on normaalia katualuetta, ja liikennöintiä siellä valvoo poliisi. Suurin sallittu nopeus tunnelissa on 30 km/h, ja nopeusrajoitusta valvotaan kameroin. Tunnelin länsipäässä autojen määrä on vuorokaudessa noin 2 000 ja itäisessä noin 1 000. Näistä 200 on huoltoliikennettä.
Suunniteltu jatke

Tunnelia on suunniteltu jatkettavaksi Hakaniemeen Miina Sillanpään kadun kohdalle: tunnelin sisäänkäynti haarautuisi Hakaniemen kauppahallin huoltopihan rampista etelään. Jatke alittaisi Kruununhaan Mariankatua mukaillen ja yhdistyisi vanhaan tunneliin Fabianinkadun kohdalla. Kaupunki on perustellut suunnitelmaa keskustan huoltovarmuudella ja pysäköintilaitosten saavutettavuudella.
Huoltotunnelia on myös ehdotettu laajennettavaksi länteen yhdistämällä se suunniteltuun Jätkäsaaren tunneliin. Mikäli molemmat jatkeet toteutuisivat, huoltotunneli ulottuisi Länsiväylältä Hakaniemeen. Helsingin seudun kauppakamarin mukaan huoltotunnelin voisi muuttaa liikennekäyttöön sopivaksi, ja sen läpiajosta voisi periä maksuja.
Keskustan alittavaan läpiajoon on myös eri aikoina suunniteltu huoltotunnelista erillistä Helsingin keskustatunnelia.
Aiheesta muualla

Helsingin rakennusviraston huoltotunneli-esite
Läntinen sisäänkäynti Lastenlehdossa Kampissa.
Kürøishi

Kürøishi on oululainen d-beat -yhtye, joka koostuu vuonna 2016 lopettaneen Terveet Kädet -yhtyeen jäsenistä. Yhtyeen esikoisalbumi Poverty. Ignorance. Greed. Slavery. julkaistiin 10. maaliskuuta 2017 levymerkillä Fight Records.
Diskografia

Poverty. Ignorance. Greed. Slavery. (2017)
Slukad af slutet (2017)
Sound the alarm (2019)
Käärme sisälläsi, myrkyttää maailmani (2021)
Egocide of the Warmad (2025)
Dubno

| Dubno Дубно |
| --- | --- |
 lippu:  vaakuna
 Dubno
 Koordinaatit: 50.41874°N, 25.74490°E 
Valtio:  Ukraina
Alue:  Rivnen alue
Piiri:  Dubnon piiri
Perustettu (maininta):  1100
Kaupungiksi:  1498
Pinta-ala  ():  
 – Kokonaispinta-ala:  27 km²
Väkiluku (2021):  37 257
Infobox OKVirheellinen NIMI-arvo: 
Dubno (ukr. Дубно) on kaupunki Rivnen alueella Ukrainan luoteisosassa, Ikvajoen varrella.  Dubno on maaseutuvaltaisen Dubnon piirin (167 728 as., 2021) hallinnollinen keskus. Kaupungin asukasluvuksi arvioitiin 37 257 (2021).
Dubno sijaitsee Rivnen alueen lounaisosassa, runsas 40 kilometriä Rivnestä lounaaseen. Kiova on maanteitse noin 370 kilometriä Dubnosta itään. Eurooppatie E 40 kulkee kaupungin pohjoispuolitse. Kaupunki on  rautateiden risteys- ja asemapaikkakunta.
Dubno mainitaan historiallisissa asiakirjoissa kylänä vuonna 1100.  Kaupunkioikeudet sille myönnettiin vuonna 1498. Dubnon linnoitus rakennettiin 1400-luvulla; linnoitus säilyi suhteellisen ehjänä ensimmäiseen maailmansotaan saakka.  Vuonna 1592 rakennettiin Dubnon luostari. Se oli aluksi ortodoksisen kristillisyyden luostari, mutta siirtyi katoliseksi luostariksi 1700-luvulla. Dubno oli sekä Puolan vallan että Venäjän keisarikunnan aikana kihlakuntakeskusta vastaavassa asemassa. Esimerkiksi 1800-luvun lopussa ja 1900-luvun alussa se oli osa Venäjän keisarikunnan Volynian kuvernementtiä. Vuoden 1897 väestönlaskennan mukaan kaupungissa oli tuolloin 14 257 asukasta.
Dubnon linnoitusta.
Dubnon luostarin kirkko.
Kirkko Dubnossa.
Dubnon linja-autoasema.
Aiheesta muualla

Kuvia tai muita tiedostoja aiheesta Dubno Wikimedia Commonsissa
Dubno, Dubnivskyi raion, Rovenska oblast (artikkeli tietosanakirjassa Isrorija mist i sil Ukrajinskoji RSR, 18. voluumissa Rovenska oblast. Teksti kuvaa kaupunkia neuvostoideologian näkökulmasta) ukrssr.com.ua. Viitattu 13.3.2022. (ukrainaksi)
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Israel  Yhdysvallat  Tšekki 
Maantieteelliset:  MusicBrainz area 
Muut:  Encyclopedia of Modern Ukraine  Internet Encyclopedia of Ukraine  IdRef
House of Helsinki

| House Of Helsinki> HOH |
| --- | --- |
 House of Helsinki Ry 

Perustettu:  2019
Perustaja:  Artem Kuosti
Toimiala:  Sosiaali- ja terveysjärjestöt
Kotipaikka:  Helsinki
Toiminta-alue:  Suomi
Viralliset kielet:  Suomi, Englanti
Puheenjohtaja:  Brix Ziemann
Kattojärjestö:  Kansalaisareena Moniheli
Tunnustukset:  Helsinki-mitali
Aiheesta muualla
Sivusto
House of Helsinki Ry on vuonna 2019 perustettu suomalainen vapaaehtoisjärjestö.
Venäjän hyökättyä Ukrainaan helmikuussa 2022 House of Helsinki käynnisti REFUFIN-hankkeen auttamaan sotaa paenneita ukrainalaisia. Kesäkuussa 2022 Kuosti sai Helsinki-mitalin työstään ukrainalaisten auttamiseksi.
House of Helsinki on Kansalaisareenan  ja Moniheli:n  jäsenjärjestö.
Le Béage

| Le Béage |
| --- | --- |
 Näkymä Le Béagen kylään.
 Le Béage
 Koordinaatit: 44°51′00″N, 04°07′11″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  32,83 km²
Väkiluku (2021):  255
 – Väestötiheys:  7,8 as./km²
Postinumero:  07630
Infobox OKVirheellinen NIMI-arvo: 
Le Béage on kunta Ardèchen departementissa Ranskassa. Kunnan pinta-ala on 32,83 neliökilometriä. Vuonna 2021 siellä oli 255 asukasta.
Aiheesta muualla

Kuvia tai muita tiedostoja aiheesta Le Béage Wikimedia Commonsissa
Pikseli

Tämä on mustavalkokuva
Pikseli (engl.  pixel, lyhenne px) eli kuvapiste tai kuva-alkio on bittikarttagrafiikassa kuvan pienin yksittäinen osa, suomeksi myös lyhyesti piste. Kuvatiedostossa oleva alkio eli kuvapikseli koostuu yhdestä tai useammasta lukuarvosta, jotka vastaavat eri värikomponenttien kirkkautta. Digitaalisissa näyttölaitteissa kuvapinta koostuu diskreeteistä elementeistä eli näyttöpikseleistä. Kuvatiedostoa esitettäessä yksi tai useampi kuvapikseli projisoituu yhdelle tai useammalle näyttöpikselille. Jos kuvatiedoston ja näytön pikselit vastaavat toisiaan yksi yhteen puhutaan ominaistarkkuudesta, mutta kuvia suurennettaessa tai pienennettäessä vastaavuus häviää.
Kuvatiedoston koko näytöllä riippuu useasta tekijästä – kuvatiedoston sisältämien pikselien määrästä, näyttölaitteen koosta sekä näytön kuvatarkkuudesta eli resoluutiosta. Pikselit ovat kuvassa suorakulmion muotoisia: joko litistyneitä tai neliömäisiä.
Termiä resoluutio (eli erottelukyky) käytetään puhuttaessa tietokoneiden näytöistä, digitaalikameroiden säädöistä ja kuvankäsittelyohjelmassa kuvatiedoston pikselien määrästä. Resoluutio tarkoittaa pikselien määrää näytöissä ja televisioissa; näytön yksityiskohtien erottelutarkkuutta. Resoluutio 1 600 × 1 200 tarkoittaa, että kennossa on 1 600 pikseliä leveyssuunnassa ja 1 200 pikseliä korkeussuunnassa.
Termiä megapikseli (lyhenne Mpx) käytetään yleisimmin näyttöjen ja digitaalikameroiden yhteydessä. Megapikseli tarkoittaa miljoonaa pikseliä. Kolmen megapikselin kameran CCD-kenno (oikeammin 2 048 × 1 536 = 3 145 728, eli 3,1 megapikseliä) tuottaa 2 048 × 1 536 pikselin kuvatiedoston. Digitaalikameroissa yksi pikseli pystyy kuitenkin yleensä tallentamaan vain yhden päävärin RGB-järjestelmässä, tyypillisesti siten, että puolet pikseleistä tunnistavat vihreää väriä ja 1/4 punaista ja sinistä. Lopullinen kuva luodaan näistä näytteistä algoritmien avulla.lähde?
Tämä on värikuva
Pikseleiden väri määräytyy käytettävästä värimallista, yksi pikseli voi sisältää pelkästään harmaasävyarvon, indeksiviitteen vakioituun väripalettiin tai suoran väriarvon, joka määräytyy kuvan muodosta.
RGB-väritilassa väri määritellään näytöllä esitettävänä punaisen (R;red), vihreän (G;green) ja sinisen (B;blue) kanavan arvona (kukin kanava saa 24-bittisessä RGB-esityksessä jonkin arvon väliltä 0–255). Tässä tapauksessa musta pikseli on arvoiltaan (0,0,0) ja valkoinen (255,255,255).
Väliin jäävät arvot määräytyvät värilämpötilasta, gammakorjauksesta, värintoistoprofiilista, jne. RGB-tilaan voidaan yhdistää myös kuvan pikselien peittävyys (läpinäkyvyys).
Digitaalisessa kuvankäsittelyssä yleisimmin esiintyviä pikselimääriä:
320 × 240, tähän viitataan QVGA-tarkkuutena, 1/4 VGAsta (quarter)
640 × 480, tähän viitataan VGA-tarkkuutena
800 × 600, tähän viitataan SVGA-tarkkuutena
1 024 × 768, tähän viitataan XGA-tarkkuutena
1 152 × 864
1 280 × 960
1 280 × 1 024
1 600 × 1 200 (1 920 000 pikseliä, 2 megapikseliä), tähän viitataan UXGA-tarkkuutena
1 680 × 1 050
2 048 × 1 536 (3 145 728 pikseliä, 3 megapikseliä)
Aiheesta muualla

Kuvia tai muita tiedostoja aiheesta Pikseli Wikimedia Commonsissa